Jan 05,2017
ఎఫ్‌డీిఐల్లో 27% వృద్ధి
న్యూఢిల్లీ : ప్రస్తుత ఆర్థిక సంవత్సరం ఏప్రిల్‌ నుంచి అక్టోబర్‌ కాలంలో భారత్‌లోకి 27 శాతం వృద్ధితో 27.82 బిలియన్‌ డాలర్ల విదేశీ ప్రత్యక్ష పెట్టుబడులు (ఎఫ్‌డీిఐ) వచ్చి చేరాయి. 2015-16 ఇదే కాలంలో 21.87 బిలియన్‌ డాలర్ల ఎఫ్‌డీఐలు నమోదయ్యాయి. ప్రధానంగా సర్వీసు, టెలికం, ట్రేడింగ్‌, కంప్యూటర్‌ హార్డ్‌వేర్‌, సాఫ్ట్‌వేర్‌, ఆటోమొబైల్‌ రంగాల్లోకి అత్యధిక ఎఫ్‌డీఐలు వచ్చాయి. కాగా సింగపూర్‌, మారిషస్‌, నెథర్లాండ్‌, జపాన్‌ దేశాల నుంచి భారీగా ఎఫ్‌డీఐలు నమోదయ్యాయని డిపార్టుమెంట్‌ ఆఫ్‌ ఇండిస్టీయల్‌ పాలసీ అండ్‌ ప్రమోషన్‌ (డీఐపీపీ) వెల్లడించింది. కాగా క్రితం ఆర్థిక సంవత్సరంలో మొత్తం ఎఫ్‌డీఐల్లో 23 శాతం పెరుగుదల చోటు చేసుకుంది. భారత ఆర్థిక వ్యవస్థకు విదేశీ పెట్టుబడులు కీలకంగా ఉన్నాయి. కేవలం రోడ్లు, నౌకాశ్రయాలు, విమానశ్రయాలు తదితర మౌలిక వసతుల రంగంలోనే లక్ష కోట్ల డాలర్ల పెట్టుబడులు అవసరమని కేంద్ర ప్రభుత్వం అంచనా వేసింది.విదేశీ పెట్టుబడుల వల్ల అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ కూడా బలపడటానికి దోహదం చేయనుందని డీిఐపీపీ పేర్కొంది.
మీ స్నేహితులకు రికమెండ్ చెయ్యండి